hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Հիշեցնենք՝ այդ օրը ադրբեջանական զինուժի ներկայացուցիչները երկու ուղղություններով հարձակվել էին հայկական դիրքերի վրա՝ Ջերկուկի և Սիսիանի կողմերից: Մարտերի ժամանակ հայկական կողմը վեց զոհ ունեցավ, 32 զինծառայող գերեվարվել էր՝ այդ թվում նաև Նարեկ Երիմյանը: Նշում է, որ իրենց դիրքից իրենից զատ գերեվարվել են ևս 10 հոգի:
«Մարդը կարոտած գալիս է իր ծնողներին, երեխաներին, ընտանիքին տեսնի, բայց չի տեսնում… դե ոչինչ»,- նշում է նա:
Անդրադառնալով 2021 թվականի նոյեմբերի 16-ի իրադարձություններին՝ Նարեկ Երիմյանը նշում է, որ ադրբեջանական «Յաշմա» հատուկ ջոկատը հայկական դիրքեր են ներթափանցել առավոտյան 11:00-ի հատվածում:
«Մեր դիտորդը նկատել է, փորձել է կանգնեցնել, բայց չեն կանգնել, առաջ են եկել: Մենք էլ այդ ժամանակ հերթափոխի հանձնում-ընդունում անելով ենք զբաղված եղել: Մեր դիտորդը հենց ասեց դուրս եկանք, արդեն մեր մոտ էին: Կանգնեցինք միմյանց  դեմ դիմաց և սկսեցինք զրուցել: Մեզ ասում էին՝ «սա մեր դիրքն է, մենք նոր քարտեզ ունենք»: Բացատրում էինք, որ իրենց հրամանատարության հետ GPS-ով ենք այս սահմանները որոշել: Ագրեսիվ պահվածը ծեծ ու ջարիդ բերեց, ձեռնամարտի բռնվեցինք: Մեզ հետ տասը հոգի էր խոսում, բայց մեր դիրքն արդեն շրջափակված էր իրենց կողմից, բացի այդ էլ իրենց խրամատներում էլ շարժը շատ էր, լիքը մարդ կար: Դա նաև հաստատվեց այն ժամանակ, երբ մեզ գերի վերցրեցին ու տարան իրենց դիրքեր»,- ասում է Նարեկ Երիմյանը և շեշտում, որ շփման գոտու այդ հատվածում՝ որտեղ ինքն է ծառայություն իրականացրել, հայ-ադրբեջանական դիրքերը միմյանցից քիչ հեռավորության վրա են գտնվում:
«Ադրբեջանական դիրքերը շատ մոտ են մեր դիրքերին, նոյեմբերի 16-ից հետո մենք մի քիչ հետ ենք տվել: Մոտ 100 մետր ա հեռավորությունը դիրքերից, իսկ տեղեր կան, որ խրամատները մոտ 50 մետրն են իրարից հեռու: Ադրբեջանական այդ դիրքը բարձրունիքի վրա է, մերը մի քիչ ներքև է»,-նշում է Երիմյանը և հավելում, որ միջադեպի նախորդ գիշերը խստացված հսկողություն են իրականացրել և որևէ շարժ չեն նկատել:
«Ադրբեջանցիները գիտեին, թե մեր սպեցնազն է այդտեղ, ինձ հարցրեցին՝ ու՞ր է սպեցնազը, մենք իրենց ենք սպասում: «Յաշմա» ջոկատը եկել էր մեր սպեցնազի հետևից: Մեր մոտ սպեցնազից մարդ երբեք չի եղել: Լինում է, որ հինգ-վեց-յոթ հոգով ենք դիրք պահում: Հստակ չեմ հիշի, թե այդ օրը քանի հոգով էինք: Հիմա անձնակազմի պակաս ունենք
Նրանց գալը տեսնելով փորձել ենք կապնվել, ասել, որ մեր դիրքերում են, բայց մինչև օգնությունը գար, հասներ՝ ժամանակ էր պետք, մի րոպեում չէին կարող գալ հասնել: Փոխհրաձգություն չի եղել, բայց իրենց կողմից կրակել են, ես տեսել եմ: Եթե դիրքում ես՝ պետք է կրակես, մենք պարզապես չհասցրեցինք, անսպասելի էր»,- նշում է  նա:
Նարեկ Երիմյանն իրեն առաջադրված մեղադրանքը չի ընդունում, հույս ունի, որ արդարությունը դատարանում կվերականգնվի: Դատական նիստի օրն առայժմ անհայտ է:
Նարեկ Երիմյանը սովորել է Վազգեն Սարգսյանի անվան ռազմական ինստիտուտում: 2009 թվականից ծառայել է Արցախի և Հայաստանի զորամասերում: Այժմ չի աշխատում: Պաշտոնապես աշխատանքից չի ազատվել, բայց հայտնի էլ չէ՝ վերականգնվելու՞ է, թե՝ ոչ: Այս հարցով դիմել է պաշտպանության նախարարություն, բայց հստակ տեղեկություն չեն տրամադրել:
«Ծնողներս ու այլ հարազատներ են վճարում տան հիփոթեքը: Տանը չորս հոգով ենք՝ ես, կինը և երկու տղաներս, շուտով նաև երրորդ երեխաս կծնվի: Պահել է պետք: Նախարարությունից հստակ բան չեն ասում, սպասում եմ, անորոշ վիճակ է: Ինչ վերադարձել եմ չեմ աշխատում, աշխատավարձ չեմ ստանում, այլ աշխատանք եմ փնտրում»,- ասում է նա:
Նախորդ նյութըԱրարատ Միրզոյանը «Եվրանեսթ»-ի համանախագահների հետ խոսել է հայ ռազմագերիների խնդրից
Հաջորդ նյութըԳերությունից վերադարձած զինծառայողին կրկին բանակ են տարել. ծնողներն ահազանգում են՝ խնդիրներ ունի
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Ադրբեջանի զինուժը կրակել է հայկական դիրքերի ուղղությամբ, կրակը լռեցված է. ՊՆ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Պրահայի քառակողմ հանդիպմանը հայտարարություն է ընդունվել
Edit with Live CSS
Write CSS OR LESS and hit save. CTRL + SPACE for auto-complete.